

**กฎกระทรวง**

**กำหนดอัตราค่าธรรมเนียม ลดอัตราค่าธรรมเนียม และยกเว้นค่าธรรมเนียมการจดทะเบียน**

**การขอตรวจเอกสาร การขอสำเนาเอกสารพร้อมคำรับรอง และค่าธรรมเนียมอื่นเกี่ยวกับ**

**ห้างหุ้นส่วนและบริษัทจำกัด**

**พ.ศ. ๒๕๖๑**

อาศัยอำนาจตามความในมาตรา ๑๐๑๘ แห่งประมวลกฎหมายแพ่งและพาณิชย์ มาตรา ๑๐๒๐ แห่งประมวลกฎหมายแพ่งและพาณิชย์ ซึ่งแก้ไขเพิ่มเติมโดยพระราชบัญญัติแก้ไขเพิ่มเติมประมวลกฎหมายแพ่งและพาณิชย์ (ฉบับที่ ๑๘) พ.ศ. ๒๕๕๑ และมาตรา ๑๐๒๐/๑ แห่งประมวลกฎหมายแพ่งและพาณิชย์ ซึ่งแก้ไขเพิ่มเติมโดยคำสั่งหัวหน้าคณะรักษาความสงบแห่งชาติ ที่ ๒๑/๒๕๖๐ เรื่อง การแก้ไขเพิ่มเติมกฎหมายเพื่ออำนวยความสะดวกในการประกอบธุรกิจ ลงวันที่ ๔ เมษายน พุทธศักราช ๒๕๖๐ รัฐมนตรีว่าการกระทรวงพาณิชย์ออกกฎกระทรวงไว้ ดังต่อไปนี้

ข้อ ๑ กฎกระทรวงนี้ให้ใช้บังคับตั้งแต่วันที่ ๑ มกราคม ๒๕๖๔ เป็นต้นไป

ข้อ ๒  ให้ยกเลิกกฎกระทรวงกำหนดอัตราค่าธรรมเนียม ลดอัตราค่าธรรมเนียม และยกเว้นค่าธรรมเนียมการจดทะเบียน การขอตรวจเอกสาร การขอสำเนาเอกสารพร้อมคำรับรอง และค่าธรรมเนียมอื่นที่เกี่ยวกับห้างหุ้นส่วนและบริษัทจำกัด พ.ศ. 2561

ข้อ ๓ให้กำหนดอัตราค่าธรรมเนียม ดังต่อไปนี้

(๑) การจดทะเบียนห้างหุ้นส่วน ๑,๐๐๐ บาท

(๒) การจดทะเบียนหนังสือบริคณห์สนธิบริษัทจำกัด ๕๐๐ บาท

(๓) การจดทะเบียนบริษัทจำกัด ๕,๐๐๐ บาท

(๔) การจดทะเบียนควบ

(ก) ห้างหุ้นส่วน                                                        ๑,๐๐๐ บาท

(ข) บริษัทจำกัด ๕,๐๐๐ บาท

(๕) การจดทะเบียนการแปรสภาพห้างหุ้นส่วนจดทะเบียน

หรือห้างหุ้นส่วนจำกัดเป็นบริษัทจำกัด ๕,๐๐๐ บาท

(๖) การจดทะเบียนดังต่อไปนี้ รายการใดรายการหนึ่ง

หรือหลายรายการ ได้แก่ จดทะเบียนเปลี่ยนแปลง

ผู้เป็นหุ้นส่วนหรือเปลี่ยนแปลงการลงทุนของผู้เป็นหุ้นส่วน

การจดทะเบียนแก้ไขเพิ่มเติมหนังสือบริคณห์สนธิ

ก่อนหรือหลังจดทะเบียนบริษัทจำกัด การจดทะเบียน

แก้ไขเพิ่มเติมข้อบังคับของบริษัทจำกัด การจดทะเบียน

แก้ไขเพิ่มเติมกรรมการ การจดทะเบียนเพิ่มทุน

หรือลดทุนบริษัทจำกัด การจดทะเบียนเลิกห้างหุ้นส่วน

หรือบริษัทจำกัด หรือการจดทะเบียนเรื่องอื่น ๆ ครั้งละ ๕๐๐ บาท

(๗) ใบสำคัญแสดงการจดทะเบียนห้างหุ้นส่วนหรือบริษัทจำกัด ฉบับละ ๑๐๐ บาท

(๘) การตรวจเอกสาร

(ก) การตรวจคำขอจดทะเบียนและเอกสารประกอบ

ของห้างหุ้นส่วนหรือบริษัทจำกัด รายละ ๕๐ บาท

(ข) การตรวจบัญชีรายชื่อผู้ถือหุ้น

ของบริษัทจำกัด รายละ ๕๐ บาท

(๙) การขอสำเนาหรือขอให้ถ่ายเอกสารพร้อมทั้งคำรับรอง

รวมทั้งสำเนาเอกสารพร้อมทั้งคำรับรองที่ออกตาม

หมายเรียกของศาล หน้าละ ๕๐ บาท

(๑๐) การขอหนังสือรับรองข้อความในทะเบียน

รวมทั้งหนังสือรับรองที่ออกตามหมายเรียกของศาล รายการละ ๔๐ บาท

(๑๑) การถ่ายข้อมูลที่ได้จัดทำจากระบบคอมพิวเตอร์

ค่าบริการ ครั้งละ ๘๐๐ บาท

ค่าบันทึกข้อมูลซึ่งมีความยาวของระเบียน

ไม่เกินสองร้อยอักขระ ระเบียนละ ๐.๓๐ บาท

ในกรณีที่ระเบียนมีความยาวมากกว่าสองร้อยอักขระ

ให้คิดทุกจำนวนสองร้อยอักขระ เป็นหนึ่งระเบียน

เศษของสองร้อยอักขระ ให้คิดเป็นหนึ่งระเบียน ระเบียนละ ๐.๓๐ บาท

ในข้อนี้ “ระเบียน” หมายความว่า หน่วยของรายการข้อมูลที่จัดเก็บอยู่ในฐานข้อมูลซึ่งแสดงออกในรูปของอักขระในแต่ละบรรทัด

(๑๒) การถ่ายโอนข้อมูลจากระบบเครือข่ายคอมพิวเตอร์ของกรมพัฒนาธุรกิจการค้าไปยังเครื่องคอมพิวเตอร์ของผู้ขอข้อมูล

ค่าธรรมเนียมในการให้บริการติดตั้งโปรแกรม

เชื่อมโยงข้อมูล ครั้งละ ๓,๐๐๐ บาท

ค่าบริการข้อมูล                                ชุดข้อมูลละ ๓๐ บาท

การต่อโปรแกรมเชื่อมโยงข้อมูลเนื่องจาก

กรมพัฒนาธุรกิจการค้าตัดการเชื่อมโยงข้อมูล

เมื่อปรากฏว่าไม่มีการขอใช้ข้อมูลเป็นระยะเวลาหกเดือน

ติดต่อกันนับแต่ติดตั้งหรือต่อโปรแกรมเชื่อมโยงข้อมูล

หรือนับจากมีการขอใช้ข้อมูลครั้งสุดท้าย ครั้งละ  ๓,๐๐๐ บาท

ข้อ ๔ ให้ลดอัตราค่าธรรมเนียมตามข้อ ๓ (๑) (๒) (๓) (๔) (๕) และ (๖) ลงร้อยละห้าสิบ แก่ห้างหุ้นส่วนและบริษัทจำกัดที่ยื่นคำขอจดทะเบียนผ่านระบบจดทะเบียนนิติบุคคลทางอิเล็กทรอนิกส์  ทั้งนี้ ตั้งแต่วันที่ ๑ มกราคม พ.ศ. ๒๕๖๔ จนถึงวันที่ ๓๑ ธันวาคม พ.ศ. ๒๕๖๖

ข้อ ๕  ให้ยกเว้นค่าธรรมเนียมตามข้อ ๓ (๘) (๙) (๑๐) (๑๑) และ (๑๒) แก่หน่วยงานของรัฐตามกฎหมายว่าด้วยวิธีการงบประมาณ

ข้อ ๖  บรรดาคำขอใด ๆ ที่ได้ยื่นไว้ตามกฎกระทรวงกำหนดอัตราค่าธรรมเนียม ลดอัตราค่าธรรมเนียม และการยกเว้นค่าธรรมเนียม การขอตรวจเอกสาร การขอสำเนาเอกสารพร้อมคำรับรอง และค่าธรรมเนียมอื่นที่เกี่ยวกับห้างหุ้นส่วนและบริษัทจำกัด พ.ศ. ๒๕๖๑ และยังอยู่ในระหว่างการพิจารณาในวันที่กฎกระทรวงนี้ใช้บังคับให้เรียกเก็บตามอัตราค่าธรรมเนียมในกฎกระทรวงนี้

ข้อ ๗ เมื่อกฎกระทรวงนี้ใช้บังคับแล้ว บทบัญญัติแห่งกฎหมายใดอ้างถึงอัตราค่าธรรมเนียมตามกฎกระทรวงกำหนดอัตราค่าธรรมเนียม ลดอัตราค่าธรรมเนียม และยกเว้นค่าธรรมเนียมการจดทะเบียน การขอตรวจเอกสาร การขอสำเนาเอกสารพร้อมคำรับรอง และค่าธรรมเนียมอื่นที่เกี่ยวกับห้างหุ้นส่วนและบริษัทจำกัด พ.ศ. 2561 ให้ถือว่าบทบัญญัติแห่งกฎหมายนั้นอ้างถึงอัตราค่าธรรมเนียมแห่งกฎกระทรวงนี้ ในบทข้อที่มีนัยเช่นเดียวกัน

ให้ไว้ ณ วันที่ ๒๖ ธันวาคม พ.ศ. ๒๕๖๓

จุรินทร์ ลักษณวิศิษฏ์

รัฐมนตรีว่าการกระทรวงพาณิชย์

**หมายเหตุ :-** เหตุผลในการประกาศใช้กฎกระทรวงฉบับนี้ คือ โดยที่เป็นการสมควรปรับปรุงรายละเอียดในการจัดเก็บค่าธรรมเนียมในการจดทะเบียน การขอตรวจเอกสาร การขอสำเนาเอกสารพร้อมคำรับรอง และค่าธรรมเนียมอื่นที่เกี่ยวกับห้างหุ้นส่วนและบริษัทจำกัดให้สอดคล้องกับสถานการณ์ปัจจุบัน รวมทั้งลดอัตราค่าธรรมเนียมแก่ห้างหุ้นส่วนและบริษัทจำกัดที่ยื่นคำขอจดทะเบียนผ่านระบบจดทะเบียนนิติบุคคลทางอิเล็กทรอนิกส์ ลงจากเดิมที่ลดให้ร้อยละสามสิบเป็นลดให้ร้อยละห้าสิบ และขยายระยะเวลาการลดอัตราค่าธรรมเนียมดังกล่าวออกไปจนถึงวันที่ ๓๑ ธันวาคม พ.ศ. ๒๕๖๖ จึงจำเป็นต้องออกกฎกระทรวงนี้